CELEX: C2005/093/73
Language: fi
Date: 2005-04-16 00:00:00
Title: Asia T-77/05: Andrea Balduinin 19.2.2005 Euroopan yhteisöjen komissiota vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/40
            
         Andrea Balduinin 19.2.2005 Euroopan yhteisöjen komissiota vastaan nostama kanne
   (Asia T-77/05)
   (2005/C 93/73)
   Oikeudenkäyntikieli: italia
   Andrea Balduini on nostanut 19.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Gabriele Balduini.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa 12.11.2004 tehdyn nimittävän viranomaisen päätöksen ADMIN. B-2-PC/amd-D (2004)27617, joka on annettu tiedoksi 15.11.2004 päivätyllä kirjatulla kirjeellä, joka on vastaanotettu 22.11.2004, mitätöi kilpailun EPSO/A/11/03 kokeen A (alaa koskeva tunnus) kaksi kysymystä numerot 11 ja 36, tai vain toisen näistä;
            
         
               2)
            
            
               tämän seurauksena kumoaa kilpailun EPSO/A/11/03 valintalautakunnan päätöksen, joka on annettu kantajalle tiedoksi 14.5.2004 päivätyllä kirjeellä EPSO/5000LM–EN, toteaa, että kantaja kuuluu parhaat pisteet saaneiden 450 hakijan joukkoon, ja näin ollen hyväksyy hänet kilpailun EPSO/A/11/03 myöhempiin osioihin;
            
         
               3)
            
            
               velvoittaa komission korvaamaan oikeidenkäyntikulut
            
         Oikeudelliset perusteet ja pääasialliset perustelut
   Esillä olevan asian kantaja on osallistunut avoimeen kilpailuun EPSO/A/11/03, jonka ensimmäiseen osioon kuului kolme alustavaa koetta.
   Valintalautakunta ilmoitti kantajalle 14.5.2004 päivätyllä kirjeellä, että tämän alustavissa kokeissa saama kokonaispistemäärä 44,726 pistettä ei ollut riittävä, jotta tämä olisi voinut kuulua parhaat pisteet saaneiden 450 hakijan joukkoon, ja ettei häntä näin ollen kelpuutettu osallistumaan tämän jälkeisiin kokeisiin.
   Tämän jälkeen lähettämässään kirjeessä valintalautakunta täsmensi kaikille hakijoille, että alustavien kokeiden pistemäärät oli vahvistettu sen jälkeen, kun valintalautakunta oli mitätöinyt kyseisistä kokeista viisi kysymystä (kokeen A kysymys 17, kokeen B kysymykset 4 ja 20 ja kokeen C kysymykset 45 ja 52).
   Valintalautakunnalle ja EPSO:lle tehdyt valitukset hylättiin. Näissä valituksissa vaadittiin kokeen A kahden muun kysymyksen (11 ja 36) mitätöimistä, koska ne olivat virheellisiä, epäloogisia ja vaikeasti ymmärrettäviä, jotta kantaja olisi voinut saada tuloksen, joka olisi oikeuttanut hänet kuulumaan parhaat pisteet saaneiden 450:n hakijan joukkoon ja jotta hän olisi voinut osallistua kilpailun myöhempiin vaiheisiin. Nämä kaksi valitusta hylättiin.
   Vaatimustensa tueksi kantaja vetoaa henkilöstösääntöjen 5 artiklan 3 kohdassa säädetyn yhdenvertaisen kohtelun periaatteen loukkaamisen.